**Budapest Főváros II. Kerületi Önkormányzat**

**Gazdasági és Tulajdonosi Bizottság**

**9/2017.**

**JEGYZŐKÖNYV**

**Készült:** a Gazdasági és Tulajdonosi Bizottság 2017. augusztus 29-i rendkívüli ülésén 9:00 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. Földszinti kistárgyaló hivatalos helyiségében.

**Jelen vannak:** **érkezett**

Őrsi Gergely bizottsági elnök 9:00

Ernyey László bizottsági tag 9:00

Dr. Gór Csaba bizottsági tag 9:00

Gárdos Pál bizottsági tag 9:00

Dr. Láng Orsolya meghívott

Dr. Varga Alexandra meghívott

Dr. Silye Tamás meghívott

Kuti Anita jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 4 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Ernyey László bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 197/2017.(VIII.29.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Ernyey László bizottsági tagot bízza meg.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 198/2017.(VIII.29.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. Döntés a …………..Ingatlan Kft. ügyvezetőjével szembeni peres eljárás megindításáról
2. Döntés a Budapest II. kerület, 14950/0/A/1 hrsz.-ú, helyiség volt bérlőjével szemben indítandó peres eljárásról
3. Kérelem a Budapest II. kerület, 13723/2 hrsz-ú ingatlanrész használatba adására

(4 bizottsági tag van jelen, 4 igen, 0 nem, 0 tartózkodás)

**Napirend 1. pont**

Döntés a …………………………… Kft. ügyvezetőjével szembeni peres eljárás megindításáról

Előterjesztő: dr.Láng Orsolya a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 199/2017.(VIII.29.) határozata**

A Gazdasági és Tulajdonosi Bizottság úgy dönt, hogy a ………… ……………Kereskedelmi és Szolgáltató Korlátolt Felelősségű Társaság „felszámolás alatt” (Cg…………., székhely: ……………………..., adószáma:…………………, statisztikai számjel: ………………….) adóssal szemben fennálló 5.511.897,- Ft lejárt díjhátralék és járulékai követelésének kielégítése céljából a csődeljárásról és a felszámolási eljárásról szóló 1991. évi XLIX. törvény 33/A.§-a alapján a társaság volt ügyvezetőjével, …………………… szemben peres eljárást indít.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét a szükséges intézkedés megtételére.

**Felelős:** Polgármester

**Határidő:** 180 nap

(4 bizottsági tag van jelen, 4 igen, 0 nem, 0 tartózkodás)

**Napirend 2. pont**

Döntés a Budapest II. kerület, 14950/0/A/1 hrsz.-ú, helyiség volt bérlőjével szemben indítandó peres eljárásról

Előterjesztő: dr.Láng Orsolya a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 200/2017.(VIII.29.) határozata**

A Bizottság úgy dönt, hogy a Budapest II. kerület, 14950/0/A/1 helyrajzi számú, 31 m2 területű, műhely volt bérlője, a ……………………………. Kiskereskedelmi Betéti Társaság (Cg.:……………………..) adóssal szemben a 2017. június 10., azaz az adós hivatalbóli törlését elrendelő végzés jogerőre emelkedése napjáig fennálló 13.102.697,-Ft (bérleti díj, használati díj, közös költség) tőke és 2017. augusztus 15. napjáig a tőketartozás után számolt 454.278,-Ft összegű késedelmi kamattartozás követelésének kielégítése céljából a cégnyilvánosságról, a bírósági cégeljárásról és a végelszámolásról szóló 2006. évi V. törvény 118. §-a és a 118/A. – C. §-ai alapján a társaság volt üzletvezetésre jogosult tagjával és beltagjával ……………………….., valamint a társaság volt kültagjával, …………………….. szemben peres eljárást indít.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 180 nap

(4 bizottsági tag van jelen, 4 igen, 0 nem, 0 tartózkodás)

**Napirend 3. pont**

Kérelem a Budapest II. kerület, 13723/2 hrsz-ú ingatlanrész használatba adására

Előterjesztő: dr.Láng Orsolya a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 201/2017.(VIII.29.) határozata**

A Bizottság úgy dönt, hogy a Budapest Főváros II. Kerületi Önkormányzat a szerződéskötés napjától 2018. június 30. napjáig tartó határozott időtartamra használatba adja a tulajdonában álló Budapest II. kerület, 13723/2 hrsz-ú, 2100 m2 területű, kivett bölcsőde megnevezésű ingatlannak a jelen határozati javaslat mellékletét képező vázrajzon 1. számmal jelölt, 42 m2 nagyságú részét az ……………………………….. Zrt. (rövidített elnevezés: ……………….. Zrt., Cg:……………………, székhelye: ………………….., képviseli: ……………. vezérigazgató) beruházó, valamint a …………………………. Korlátolt Felelősségű Társaság (rövidített elnevezés: ………………………. Kft., Cg:………………., székhelye: …………………………., képviseli: ……………………. és …………………… együttes aláírási joggal) generálkivitelező (beruházó és generálkivitelező továbbiakban együtt: használó) részére az ingatlannal szomszédos, Budapest II. kerület, 13723/1 hrsz-ú, 5177 m2 területű, kivett beépítetlen terület megnevezésű, régészeti vagy történeti jelentőségű védett terület jogi jellegű, 9999/10000 tulajdoni hányadban a ………………………Bt., 1/10000 tulajdoni hányadban az …………………………. Zrt. tulajdonában álló ingatlanon építési munkálatok elvégzése céljából az alábbi feltételekkel:

* a területhasználati díj összege 68,- Ft/nm/nap + ÁFA, melyet a területhasználati szerződés megkötéséig egy összegben kell az Önkormányzat részére megfizetni,
* az ……………………. Zrt. a használat teljes időtartamára díjmentesen biztosítja a Budapest Főváros II. Kerületi Önkormányzat, illetve a II. kerületi Egyesített Bölcsődék részére a Budapest II. kerület, 13723/1 hrsz-ú ingatlannak a jelen határozati javaslat mellékletét képező vázrajzon 2. számmal jelölt, 42 m2 nagyságú részének használatát valamennyi felmerülő biztonsági és munkavédelmi szempont maradéktalan érvényesítése mellett,
* a használó a bölcsőde elbontott jelenlegi kerítése helyére a mélyépítési munkák befejeztével, de legkésőbb 2018. június 30. napjáig az Önkormányzattal egyeztetett időpontban és módon, saját költségén új kerítést épít, a bölcsőde udvarát az eredeti állapot szerint helyreállítja, a kivágott sövényt pótolja,
* a használó a mélyépítési munkák befejeztével, de legkésőbb 2018. június 30. napjáig a jelen határozati javaslat mellékletét képező vázrajzon III. számmal jelölt, általa elhasznált területet az Önkormányzat részére visszaadja, az új kerítést az Önkormányzattal egyeztetett időpontban és módon, saját költségén a jogi telekhatárra megépíti,
* amennyiben a használó az ingatlanrészt 2018. július 1. napján rendeltetésszerű használatra alkalmas állapotban nem adja vissza az Önkormányzat birtokába, úgy a használó köteles az Önkormányzat részére 200,- Ft/nm/nap összegű kötbért fizetni.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Iroda vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2017. szeptember 30.

(4 bizottsági tag van jelen, 3 igen, 0 nem, 1 tartózkodás)

Az ülés befejezésének időpontja: 09.18 órakor.

A jegyzőkönyv gépelve 2017. augusztus 29. napján.

 ……………………………….

 **Őrsi Gergely**

 Bizottság elnöke

hitelesítette: ……………………………

 **Ernyey László**

 ……….………………………

 **Kuti Anita**

 Jegyzőkönyvvezető

|  |
| --- |
| **Kapják:**Dr. Láng Zsolt polgármesterJegyzői Titkárság |